Batalla de Lepanto

A **batalla de Lepanto** foi un enfrontamento naval que tivo lugar o 7 de outubro de 1571, cando unha frota da Santa Liga, unha coalición de estados católicos organizada polo papa Pío V, inflixiu unha gran derrota á frota do Imperio Otomán no golfo de Patras. As forzas otomás navegaron cara ao oeste desde a súa estación naval en *Lepanto* (nome veneciano de Naupacto) cando se atoparon coa frota da Santa Liga que navegaba ao leste desde Messina, Sicilia.

Lepanto foi o último grande enfrontamento no mundo occidental que se librou case enteiramente entre barcos de remo, principalmente as galeras e as galeazas, que eran os descendentes directos dos antigos trirremes. A batalla foi unha "batalla de infantaría en plataformas flotantes". Foi a maior batalla naval da historia occidental dende a antigüidade clásica, na que participaron máis de 450 buques de guerra. Durante as décadas seguintes, a crecente importancia do galeón e a táctica de liña de batalla desprazarían á galera como o principal buque de guerra da súa época, marcando o comezo da "Idade de Vela". 
[180x180px|miniatura|A [Galera Real foi a maior galera do seu tempo e o buque insignia de Xoán de Austria na batalla de Lepanto (foto da réplica do Museo Marítimo de Barcelona).|esquerda]]

A vitoria da Santa Liga é de grande importancia na historia de Europa e do Imperio Otomán, coa frota otomá case completamente destruída. Con todo, a batalla non tivo un impacto duradeiro na armada otomá, xa que os otománs reconstruíron rapidamente a súa frota en menos de 6 meses. A batalla foi comparada durante moito tempo coa batalla de Salamina, tanto polos paralelos tácticos como pola súa importancia crucial na defensa de Europa contra a expansión imperial. Tamén tivo grande importancia simbólica nun período no que Europa foi dilacerada polas súas propias guerras de relixión tras a reforma protestante. O papa Pío V instituíu a festa da "A nosa Señora das Vitorias", e Filipe II de España utilizou a vitoria para fortalecer a súa posición como o "Rei Máis Católico" e defensor da cristiandade contra a incursión musulmá.
centro|miniatura|Plano da batalla.

## Combatentes 
[esquerda|miniatura|250x250px|Bandeira do [Reino de Galicia|Reino de Galiza na batalla de Lepanto.]]

O bando da Santa Liga, incluía tropas de España, a Santa Sé, Xénova e sobre todo a República de Venecia (con máis do 90 % das naves). Estaban baixo as ordes de Xoán de Austria, irmán de Filipe II, e recente vencedor da revolta das Alpuxarras.

A frota musulmá, baixo o mando de Alí Pachá, contaba entre as súas filas con miles de galeotes cristiáns que segundo ían entrando en combate rebelábanse contra os oficiais turcos.

A vitoria esmagadora da Santa Liga propiciou máis seguridade no mar Mediterráneo. Tanto os ataques piratas como o expansionismo turco foron freados.

Foi a derradeira batalla importante coa galera como nave de guerra.

### Personaxes notables 
* Álvaro de Bazán.
* Luís de Requesens.
* Juan de Cardona.
* Agostino Barbarigo.
* Marco Antonio Colonna.
* Juan Andrea Doria.
* Alejandro Farnesio.
* Xoán de Austria.
* Miguel de Cervantes (alcumado «o manco de Lepanto» porque nesta batalla perdeu un brazo).
## Notas 
## Véxase tamén 
### Bibliografía 
* 
### Outros artigos 
* Guerras habsburgo-otomás
* Guerra turco-veneciana (1570-1573)
### Ligazóns externas 
* Cumplido Muñoz, José Ramón. La Batalla de Lepanto (7 de octubre de 1571): La gran victoria naval en el Mediterraneo] revistanaval.com